CELEX: 62014TN0412
Language: fi
Date: 2014-06-06 00:00:00
Title: Asia T-412/14: Kanne 6.6.2014 – Larko v. komissio

1.9.2014   
            
            
               FI
            
            
               Euroopan unionin virallinen lehti
            
            
               C 292/47
            
         Kanne 6.6.2014 – Larko v. komissio
   (Asia T-412/14)
   2014/C 292/58
   Oikeudenkäyntikieli: kreikka
   
      Asianosaiset
   
   
      Kantaja: Larco Geniki Metalleftiki kai Metallourgiki A.E. (Ateena, Kreikka) (edustajat: asianajajat I. Dryllerakis, E. Triantafyllou, G. Psaroudakis, E. Rantos ja N. Korogiannakis)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               hyväksymään tämän kanteen kokonaisuudessaan
            
         
               —
            
            
               kumoamaan komission 27.3.2014 päivätyn päätöksen (SG Greffe(2014) D/4628/28/03/2014, nro SA.37954 (2013/N)), joka koskee tiettyjen kantajan omaisuuserien myyntiä, ja
            
         
               —
            
            
               velvoittamaan vastaajan korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että komissio on rikkonut perusoikeuskirjan 41 artiklaa. Kantaja väittää, että koska sitä ei kuultu etukäteen, riidanalaisella päätöksellä rikottiin päätöksen tekemistä koskevia olennaisia menettelymääräyksiä.
            
         
               2)
            
            
               Toinen kanneperuste, joka perustuu siihen, että komissio on rikkonut SEUT 108 artiklan 2 kohtaa ja asetuksen (EY) N:o 659/99 (1) 14 artiklaa. Kantaja väittää, että komissio teki ilmeisen arviointivirheen katsoessaan, ettei kantajan ja siltä omaisuuseriä yksityistämissuunnitelman yhteydessä ostavan tahon välillä ole taloudellista jatkuvuutta.
            
         
               3)
            
            
               Kolmas kanneperuste, joka perustuu SEUT 296 artiklan toisen kohdan rikkomiseen. Kantaja väittää, ettei riidanalaista toimea ole perusteltu asianmukaisesti taloudellisen jatkuvuuden puuttumisen osalta ja erityisesti a) myytävien omaisuuserien laajuuden, b) työsopimusten siirtymättä jäämisen ja c) myynnin taloudellisen perustan osalta.
            
         
      (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).